CELEX: 62011TN0516
Language: et
Date: 2011-09-22 00:00:00
Title: Kohtuasi T-516/11: 22. septembril 2011 esitatud hagi — MasterCard jt versus komisjon

26.11.2011   
            
            
               ET
            
            
               Euroopa Liidu Teataja
            
            
               C 347/40
            
         22. septembril 2011 esitatud hagi — MasterCard jt versus komisjon
   (Kohtuasi T-516/11)
   2011/C 347/72
   Kohtumenetluse keel: inglise
   
      Pooled
   
   
      Hagejad: MasterCard, Inc. (Wilmington, Ühendriigid); MasterCard International, Inc. (Wilmington) ja MasterCard Europe (Waterloo, Belgia) (esindajad: advokaadid B. Amory, V. Brophy ja S. McInnes)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada terves ulatuses komisjoni 12. juuli 2011. aasta negatiivne otsus, mis põhineb Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331) artikli 4 lõike 2 esimeses taandes ja artikli 4 lõike 3 esimeses lõigus sätestatud eranditel; ja
            
         
               —
            
            
               mõista kohtukulud, sealhulgas hagejate kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et komisjon on rikkunud määruse (EÜ) nr 1049/2001 artikli 4 lõiget 3 ja artikli 8 lõiget 1, kuna:
               
                           —
                        
                        
                           komisjon ei ole tõendanud, et määruse (EÜ) nr 1049/2001 artikli 4 lõike 3 esimese lõigu tingimused on täidetud;
                        
                     
                           —
                        
                        
                           faktilised asjaolud, millele komisjon tugines, on ebaõiged; ja
                        
                     
                           —
                        
                        
                           esineb ülekaalukas üldine huvi EIM Business and Policy Research’i uuringu „Jaemüüjate tulude ja kulude kohta erinevate makseviisidega soostumisel” (COMP/2009/D1/020) raames esitatud dokumentide avaldamiseks.
                        
                     
         
               2.
            
            
               Teine väide, et komisjon on rikkunud määruse (EÜ) nr 1049/2001 artikli 4 lõike 2 esimest taanet ja artikli 8 lõiget 1, kuna:
               
                           —
                        
                        
                           komisjon ei ole tõendanud, et määruse (EÜ) nr 1049/2001 artikli 4 lõike 2 esimese taande tingimused on täidetud;
                        
                     
                           —
                        
                        
                           faktilised asjaolud, millele komisjon tugines, ei ole usutavad; ja
                        
                     
                           —
                        
                        
                           esineb ülekaalukas üldine huvi EIM dokumentide avaldamiseks.